સિદ્ધાંતો અને નિયમોમાં માનતા પિતા અને મહત્વાકાંક્ષી પત્ની ભરતની મુશ્કેલીઓમાં વધારો જ કરે છે અને તેની તમામ મહેનત બન્નેને ખુશ રાખવાની હોય છે. જોકે તે જે કામ કરે છે એમાં તે ઘણો નિપુણ છે. આ કારણે જ તેની પ્રગતિમાં અવરોધરૂપ લોકોની સંખ્યા પણ ઓછી નથી. આ જ સમયે એક એવી ઘટના બને છે જે પહેલાં તો ઘણી સરળ અને સહજ લાગે છે, પણ એમાંથી બહાર નીકળતાં-નીકળતાં સમાજના મૂળિયા સુધી ફેલાયેલા ભ્રષ્ટાચારથી તે વાકેફ થાય છે. જોકે એમાંથી બહાર નીકળતાં-નીકળતાં પણ તે એવા અસામાન્ય સંજોગોને આમંત્રણ આપે છે જેમાંથી બચવું તેના માટે સૌથી મોટો પ્રશ્ન બની રહે છે.